C 285 E/74                                               Uradni list Evropske unije                                     SL          22.11.2006

Četrtek, 1. december 2005

             16.    opozarja na odstavek 1(xxvii) svoje resolucije o predlogu Uredbe Sveta o ustanovitvi Kohezijskega
             sklada (1), sprejete dne 6. julija 2005, in poziva Komisijo, da predvidi podoben sistem premij v obliki rezerv
             Skupnosti za kakovost in učinkovitost, posebej namenjenih pobudam za ukrepe, ki imajo čezmejne učinke
             ali so potencialno v tesni zvezi z obstoječo infrastrukturo v evroregijah;

             17.     naroča svojemu predsedniku, naj to resolucijo posreduje Svetu in Komisiji.

             (1) Sprejeta besedila, P6_TA(2005)0278.

             P6_TA(2005)0449

             Imuniteta Andrzeja Pęczaka

             Sklep Evropskega parlamenta o zahtevi za zaščito imunitete in privilegijev Andrzeja Pęczaka,
                             nekdanjega poslanca Evropskega parlamenta (2005/2128(IMM))

             Evropski parlament,

             — ob upoštevanju zahteve Andrzeja Pęczaka za zaščito njegove imunitete v zvezi s kazenskimi postopki,
               ki so bili proti njemu sproženi 18. aprila 2005 na okrožnem sodišču v Łódźu na Poljskem, in razgla-
               šeni na plenarnem zasedanju 25. maja 2005,

             — ob upoštevanju členov 8, 9 in 10 Protokola z dne 8. aprila 1965 o privilegijih in imunitetah Evropskih
               skupnosti ter člena 6(2) Akta z dne 20. septembra 1976 o volitvah poslancev Evropskega parlamenta s
               splošnimi neposrednimi volitvami,

             — ob upoštevanju sodb Sodišča Evropskih skupnosti z dne 12. maja 1964 in 10. julija 1986 (1),

             — ob upoštevanju členov 6(3) in 7 svojega Poslovnika,

             — ob upoštevanju poročila Odbora za pravne zadeve (A6-0330/2005),

             A. ker je bil Andrzej Pęczak izvoljen v poljski parlament (Sejm) 23. septembra 2001; ker je po podpisu
                Pristopne pogodbe 16. aprila 2003 postal opazovalec; ker je bil poslanec v Evropskem parlamentu od
                1. maja 2004 do 19. julija 2004; ker je njegov mandat v poljskem parlamentu potekel 19. oktobra 2005,

             B.    ker se Andrzej Pęczak pritožuje, da je urad poljskega javnega tožilca v svojih postopkih kršil zakon in
                   da so sklepi okrožnega sodišča o njegovem pridržanju, priporu in kasnejšem podaljšanju pripora poli-
                   tično pogojeni,

             C. ker se Andrzej Pęczak pritožuje, da kazenski postopki, ki so bili sproženi proti njemu, kršijo domnevo
                nedolžnosti, in da razmere njegovega pridržanja in pripora omejujejo njegove zmožnosti za obrambo,

             D. ker se Andrzej Pęczak pritožuje, da je postopek, s katerim mu je Sejm odvzel imuniteto, bil „pravno
                neveljaven“ ter temelji na objavah v javnih občilih, in da njegovi pozivi k posredovanju, ki jih je poslal
                različnim osebam (kot je npr. varuh človekovih pravic), niso imeli učinka,

             E.    ker na osnovi pridobljenih informacij Andrzeja Pęczaka ne ščiti parlamentarna imuniteta v zvezi z
                   nobeno od zahtev, ki so bile predstavljene predsedniku Evropskega parlamenta,

             1.     sklene, da ne bo zaščitil imunitete in privilegijev Andrzeja Pęczaka.

             (1) Zadeva 101/63, Wagner proti Fohrmannu in Krieru, [1964] PSES 195 in zadeva 149/85, Wybot proti Faureu in drugim,
                 [1986] PSES 2391.


title: 2006/811/ES: Sklep Evropskega parlamenta z dne 27. aprila 2006 o razrešnici glede izvrševanja splošnega proračuna Evropske unije za proračunsko leto 2004, Oddelek II – Svet

text:
               6.12.2006

               SL

               Uradni list Evropske unije

               L 340/30

         SKLEP EVROPSKEGA PARLAMENTA
   z dne 27. aprila 2006
   o razrešnici glede izvrševanja splošnega proračuna Evropske unije za proračunsko leto 2004, Oddelek II – Svet
   (2006/811/ES)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2004 (1),

               —

               ob upoštevanju končnega zaključnega računa Evropskih skupnosti za proračunsko leto 2004, Zvezek III (N6-0027/2005 – C6-0359/2005),

               —

               ob upoštevanju letnega poročila Računskega sodišča za proračunsko leto 2004, skupaj z odgovori revidiranih institucij (2),

               —

               ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (3),

               —

               ob upoštevanju členov 272(10), 275 in 276 Pogodbe ES,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4), in zlasti členov 50, 86, 145, 146 in 147 Uredbe,

               —

               ob upoštevanju Finančne uredbe z dne 21. decembra 1977, ki se uporablja za splošni proračun Evropskih skupnosti (5),

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6–0111/2006),

               1.

               podeli razrešnico generalnemu sekretarju Sveta glede izvrševanja proračuna za proračunsko leto 2004;

               2.

               navaja pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropskih skupnosti, Računskemu sodišču, Evropskemu ekonomsko-socialnemu odboru, Odboru regij, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL L 53, 23.2.2004.

      (2)  UL C 301, 30.11.2005, str. 1.

      (3)  UL C 301, 30.11.2005, str. 9.

      (4)  UL L 248, 16.9.2002, str. 1.

      (5)  UL L 356, 31.12.1977, str. 1.
    ---documentbreak---

               6.12.2006

               SL

               Uradni list Evropske unije

               L 340/31

         RESOLUCIJA EVROPSKEGA PARLAMENTA
   s pripombami, ki so sestavni del sklepa o razrešnici glede izvrševanja splošnega proračuna Evropske unije za proračunsko leto 2004, Oddelek II – Svet
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2004 (1),

               —

               ob upoštevanju končnega zaključnega računa Evropskih skupnosti za proračunsko leto 2004 – Zvezek III (N6-0027/2005 – C6-0359/2005),

               —

               ob upoštevanju letnega poročila Računskega sodišča za proračunsko leto 2004 skupaj z odgovori revidiranih institucij (2),

               —

               ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (3),

               —

               ob upoštevanju členov 272(10), 275 in 276 Pogodbe ES,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o Finančni uredbi, ki se uporablja za splošni proračun Evropskih skupnosti (4), in zlasti členov 50, 86, 145, 146 in 147 Uredbe,

               —

               ob upoštevanju Finančne uredbe z dne 21. decembra 1977, ki se uporablja za splošni proračun Evropskih skupnosti (5),

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6–0111/2006),

               1.

               ugotavlja, da je Svet leta 2004 upravljal s proračunom v višini 541 916 200 EUR s stopnjo uporabe 98,10 %;

               2.

               je seznanjen s pripombami Računskega sodišča in poziva Svet, da jih upošteva in nadaljuje z izboljševanjem svojega finančnega poslovanja;

               3.

               ugotavlja, da Svet glede na odstavek 9.4. letnega poročila Računskega sodišča v letu 2004 še vedno ni uvedel standardov notranje kontrole po sprejetju Finančne uredbe junija 2002 in da so bili standardi notranje kontrole za Svet končno sprejeti 20. julija 2005;

               4.

               ponovno opozarja, da se Sporočilo Komisije z dne 15. junija 2005 o časovnem načrtu za integriran okvir notranje kontrole (KOM(2005)0252) enako uporablja v vseh institucijah EU in mora zato Svet dajati zgled;

               5.

               opozarja, da je bil v skladu z odstavkom 9.18 letnega poročila Računskega sodišča dodatni letni dopust, dodeljen pred 31. decembrom 1997 kot nadomestilo za nadure, plačan ob upokojitvi, če uradnik ni izkoristil dodatnega dopusta; ugotavlja, da v odgovoru Sveta ni razloženo, zakaj so takšno izplačilo dobili uslužbenci plačilnih razredov A in B, ki v skladu s Kadrovskimi predpisi niso upravičeni do nadomestila za nadure;

               6.

               ugotavlja, da je Svet prenesel zbrana sredstva ob koncu leta, da bi izvršil predhodna plačila glavnice za stavbo LEX, kar je povzročilo, da se je prvotno predviden znesek v proračunskem členu 2 0 6 zvišal za 333 % in sicer z 13 500 000 EUR na 58 449 000 EUR; hkrati ugotavlja, da se Parlament srečuje s podobnimi težavami;

               7.

               ugotavlja povečanje začetnih proračunskih sredstev za posebne svetovalce na področju evropske varnostne in obrambne politike za 225 % (proračunski člen 3 1 3);

               8.

               opozarja na pripombo iz svoje resolucije z dne 27. oktobra 2005 o predlogu splošnega proračuna za leto 2006 (6),da morajo proračuni drugih institucij kriti upravne izdatke;

               9.

               meni, da bi večja jasnost v zvezi z izdatki protiterorističnega koordinatorja EU in izdatki zanj povečala transparentnost; opozarja, da lahko načeloma izdatki iz poslovanja nastanejo samo pri Komisiji;

               10.

               poziva Svet, da izboljša svoje poročanje, zlasti da pravočasno predloži organu, pristojnem za podeljevanje razrešnice, letno poročilo o dejavnosti iz člena 60(7) Finančne uredbe, kot so storile vse druge institucije, vključno s Parlamentom, saj bi tako prispeval k povečanju transparentnosti institucij;

               11.

               ugotavlja, da Svet trenutno vodi projekt za izgradnjo stavbe LEX, katerega ocenjeni stroški znašajo 233 000 000 EUR (po cenah iz leta 2004);

               12.

               opozarja, da je Svet v pismu z dne 18. novembra 2004 o postopku za podelitev razrešnice za leto 2003 zavrnil povabilo na sejo Odbora za proračunski nadzor, ob sklicevanju na prijateljski sporazum z dne 22. aprila 1970; opozarja tudi na dejstvo, da Svet v preteklih letih ni bil pripravljen podati bolj natančne odgovore na vprašanja, ki jih je poslal Odbor za proračunski nadzor drugim institucijam v fazi priprave odločitve o razrešnici; je prepričan, da bi moral pristojni odbor v okviru sedanjega kompromisa, ki temelji na neformalnem dialogu med Svetom, predsednikom pristojnega odbora in poročevalcem, razširiti sodelovanja tako, da bi vključil ostale člane, ki želijo sodelovati v neformalnem dialogu.

      (1)  UL L 53, 23.2.2004.

      (2)  UL C 301, 30.11.2005, str. 1.

      (3)  UL C 301, 30.11.2005, str. 9.

      (4)  UL L 248, 16.9.2002, str. 1.

      (5)  UL L 356, 31.12.1977, str. 1.

      (6)  Sprejeta besedila, P6_TA(2005)0410.


title: 2014/511/EU: Sklep Sveta z dne 30. julija 2014 o imenovanju belgijskega člana Evropskega ekonomsko-socialnega odbora

text:
               31.7.2014

               SL

               Uradni list Evropske unije

               L 229/12

         SKLEP SVETA
   z dne 30. julija 2014
   o imenovanju belgijskega člana Evropskega ekonomsko-socialnega odbora

      (2014/511/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga belgijske vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1).

               (2)

               Zaradi konca mandata Clauda ROLINA se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Raymond COUMONT se za preostanek mandata, ki se izteče 20. septembra 2015, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Bruslju, 30. julija 2014

            Za Svet

            Predsednik

         S. GOZI

      (1)  UL L 251, 25.9.2010, str. 8.


title: Sklep Sveta (SZVP) 2015/2431 z dne 21. decembra 2015 o spremembi Sklepa Sveta 2014/512/SZVP o omejevalnih ukrepih zaradi delovanja Rusije, ki povzroča destabilizacijo razmer v Ukrajini

text:
               22.12.2015

               SL

               Uradni list Evropske unije

               L 334/22

         SKLEP SVETA (SZVP) 2015/2431
   z dne 21. decembra 2015
   o spremembi Sklepa Sveta 2014/512/SZVP o omejevalnih ukrepih zaradi delovanja Rusije, ki povzroča destabilizacijo razmer v Ukrajini
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 31. julija 2014 sprejel Sklep 2014/512/SZVP (1).

               (2)

               Evropski svet je 19. marca 2015 sklenil, da bodo sprejeti potrebni ukrepi za jasno povezanost trajanja omejevalnih ukrepov iz Sklepa 2014/512/SZVP s celovitim izvajanjem sporazumov iz Minska.

               (3)

               Sporazumi iz Minska se do 31. decembra 2015 ne bodo začeli izvajati v celoti. Zato bi bilo treba Sklep 2014/512/SZVP podaljšati za nadaljnjih šest mesecev, da bi lahko Svet nadalje ocenil izvajanje teh sporazumov.

               (4)

               Sklep 2014/512/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Prvi pododstavek člena 9(1) Sklepa 2014/512/SZVP se nadomesti z naslednjim:

      „Ta sklep se uporablja do 31. julija 2016.“

   Člen 2
   Ta sklep začne veljati na dan objave v Uradnem listu Evropske unije.

      V Bruslju, 21. decembra 2015

            Za Svet

            Predsednik

         J. ASSELBORN

      (1)  Sklep Sveta 2014/512/SZVP z dne 31. julija 2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini (UL L 229, 31.7.2014, str. 13).


title: 2010/743/EU: Sklep Evropskega parlamenta in Sveta z dne 24. novembra 2010 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2009/029 NL/Gelderland in Overijssel, oddelek 18, Nizozemska)

text:
               4.12.2010

               SL

               Uradni list Evropske unije

               L 318/40

         SKLEP EVROPSKEGA PARLAMENTA IN SVETA
   z dne 24. novembra 2010
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2009/029 NL/Gelderland in Overijssel, oddelek 18, Nizozemska)
   (2010/743/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti njegove točke 28,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2), zlasti njenega člena 12(3),
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, ki so bili odpuščeni zaradi velikih strukturnih sprememb v svetovnih trgovinskih tokovih, nastalih kot posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG se je razširilo na vloge, predložene od 1. maja 2009, da bi se vključila pomoč za delavce, ki so bili odpuščeni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje v višini 500 milijonov EUR.

               (4)

               Nizozemska je 30. decembra 2009 vložila vlogo za uporabo sredstev ESPG v zvezi s presežnimi delavci v 45 podjetjih, ki delujejo v panogi, razvrščeni v oddelek 18 NACE revizija 2 (tiskarstvo in razmnoževanje posnetih nosilcev zapisa) v dveh sosednjih regijah na ravni NUTS II Gelderland (NL22) in Overijssel (NL21), ter jo dopolnila z dodatnimi informacijami do 6. maja 2010. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 2 013 619 EUR.

               (5)

               Zato je treba uporabiti sredstva ESPG, da se zagotovi finančni prispevek za vlogo, ki jo je predložila Nizozemska –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2010 se iz Evropskega sklada za prilagoditev globalizaciji uporabi vsota 2 013 619 EUR za sredstva za prevzem obveznosti in sredstva za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 24. novembra 2010

            Za Evropski parlament

            Predsednik

         J. BUZEK

            Za Svet

            Predsednik

         O. CHASTEL

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: 2009/215/ES: Sklep Evropskega parlamenta z dne 22. aprila 2008 o razrešnici glede izvrševanja proračuna Evropske agencije za varnost in zdravje pri delu za proračunsko leto 2006

text:
               31.3.2009

               SL

               Uradni list Evropske unije

               L 88/167

         SKLEP EVROPSKEGA PARLAMENTA
   z dne 22. aprila 2008
   o razrešnici glede izvrševanja proračuna Evropske agencije za varnost in zdravje pri delu za proračunsko leto 2006
   (2009/215/ES)
   EVROPSKI PARLAMENT,
   ob upoštevanju zaključnega letnega računa Evropske agencije za varnost in zdravje pri delu za proračunsko leto 2006 (1),
   ob upoštevanju poročila Računskega sodišča o zaključnem letnem računu Evropske agencije za varnost in zdravje pri delu za proračunsko leto 2006 z odgovori Agencije (2),
   ob upoštevanju priporočila Sveta z dne 12. februarja 2008 (5843/2008 – C6-0084/2008),
   ob upoštevanju Pogodbe ES ter zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), ter zlasti člena 185 Uredbe,
   ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (4) ter zlasti člena 14 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) ter zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A6-0128/2008),

               1.

               podeli razrešnico direktorju Evropske agencije za varnost in zdravje pri delu glede izvrševanja proračuna agencije za proračunsko leto 2006;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropske agencije za varnost in zdravje pri delu, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 261, 31.10.2007, str. 26.

      (2)  UL C 309, 19.12.2007, str. 62.

      (3)  UL L 248, 16.9.2002, str. 1.

      (4)  UL L 216, 20.8.1994, str. 1.

      (5)  UL L 357, 31.12.2002, str. 72.
    ---documentbreak---

               31.3.2009

               SL

               Uradni list Evropske unije

               L 88/168

         RESOLUCIJA EVROPSKEGA PARLAMENTA
   z dne 22. aprila 2008
   s pripombami, ki so del sklepa o razrešnici glede izvrševanja proračuna Evropske agencije za varnost in zdravje pri delu za proračunsko leto 2006
   EVROPSKI PARLAMENT,
   ob upoštevanju zaključnega letnega računa Evropske agencije za varnost in zdravje pri delu za proračunsko leto 2006 (1),
   ob upoštevanju poročila Računskega sodišča o zaključnem letnem računu Evropske agencije za varnost in zdravje pri delu za proračunsko leto 2006 z odgovori Agencije (2),
   ob upoštevanju priporočila Sveta z dne 12. februarja 2008 (5843/2008 – C6-0084/2008),
   ob upoštevanju Pogodbe ES ter zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), ter zlasti člena 185 Uredbe,
   ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (4) ter zlasti člena 14 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) ter zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A6-0128/2008),

               A.

               ker je Računsko sodišče navedlo, da je prejelo zadostno zagotovilo o zanesljivosti zaključnega letnega računa za proračunsko leto 2006 ter o zakonitosti in pravilnosti z njimi povezanih transakcij;

               B.

               ker je Parlament 24. aprila 2007 direktorju Evropske agencije za varnost in zdravje pri delu podelil razrešnico glede izvrševanja proračuna Agencije za proračunsko leto 2005 (6) in v resoluciji, ki spremlja sklep Parlamenta o razrešnici, med drugim

                           —

                           ugotovil visoko stopnjo prenosov za upravne odhodke ter visoko število prerazporeditev med proračunskimi vrsticami z nezadostno dokumentacijo, ki bi to utemeljila,

                           —

                           pozval Agencijo, naj se loti reševanja nepopolnega izvajanja sistema notranje kontrole v letu 2005 ter pomanjkanja analiz tveganja in kontrolnih seznamov za zadostitev potrebam odredbodajalcev in uslužbencev, ki izvajajo preverjanje,

                           —

                           obžaloval, da komisija za ocenjevanje ponudb pri postopkih javnih naročil pogosto ni predložila nobenih dokazil o svoji oceni kakovosti ponudb;

         Splošne točke, ki so povezane s horizontalnimi vprašanji agencij EU in so tako pomembne tudi za postopek razrešnice posamezne agencije

               1.

               ugotavlja, da so v letu 2006 proračuni 24 agencij in drugih decentraliziranih organov, za katere je Računsko sodišče opravilo revizijo, znašali 1 080,5 milijona EUR (najvišji proračun v višini 271 milijonov EUR je imela Evropska agencija za obnovo, najnižjega pa Evropska policijska akademija (CEPOL) v višini 5 milijonov EUR);

               2.

               poudarja, da med zunanje organe EU, vključene v postopek revizije in razrešnice, sedaj ne sodijo le tradicionalne regulativne agencije, ampak tudi izvajalske agencije, ki so ustanovljene za izvajanje posebnih programov, v prihodnje pa bodo vključena tudi skupna podjetja, ustanovljena kot javno-zasebna partnerstva (skupne tehnološke pobude);

               3.

               ugotavlja, da se je število agencij, vključenih v postopek razrešnice, kar zadeva Parlament, spreminjalo na naslednji način: proračunsko leto 2000: 8; 2001: 10; 2002: 11; 2003: 14; 2004: 14; 2005: 16; 2006: 20 regulativnih in 2 izvajalski agenciji (nista upoštevani agenciji, za kateri sicer Računsko sodišče opravi revizijo, vendar zanju velja notranji postopek razrešnice);

               4.

               zato meni, da je postopek revizije in razrešnice postal preveč okoren in neustrezen glede na sorazmerno velikost proračunov agencij/decentraliziranih organov; naroči svojemu pristojnemu odboru, naj opravi obsežen pregled postopka za podelitev razrešnice agencijam in decentraliziranim organom z namenom oblikovanja enostavnejšega in smotrnejšega pristopa ob upoštevanju vse večjega števila organov, za katere bo v prihodnje treba pripraviti ločena poročila o razrešnicah;

         Temeljni razmisleki

               5.

               od Komisije zahteva, da pred ustanovitvijo nove ali prenovo obstoječe agencije jasno obrazloži naslednje elemente: vrsta agencije, njeni cilji, struktura notranjega upravljanja, izdelki, storitve, ključni postopki, ciljna skupina, stranke in deležniki agencije, uradni odnosi z zunanjimi akterji, proračunske obveznosti, finančno načrtovanje, kadrovska politika in politika zaposlovanja;

               6.

               zahteva, da mora delovanje vsake agencije urejati sporazum o letni uspešnosti, ki ga pripravita agencija in pristojni generalni direktorat in ki bi moral vključevati glavne cilje za prihodnje leto, finančni okvir in jasne kazalnike za merjenje uspešnosti;

               7.

               zahteva, da Računsko sodišče ali drug neodvisni revizor redno (in ad hoc) opravlja revizije uspešnosti agencij; meni, da se pri tem ne bi smeli omejiti na običajne dejavnike finančnega upravljanja in pravilne uporabe javnega denarja, ampak bi morali vključiti tudi upravno učinkovitost in uspešnost ter oceno finančnega upravljanja vsake agencije;

               8.

               meni, da je treba pri agencijah, ki nenehno precenjujejo svoje proračunske potrebe, upoštevati tehnični pavšalni odbitek na podlagi prostih delovnih mest; meni, da se bodo zato namenski prejemki agencij dolgoročno zmanjšali, upravni stroški pa posledično znižali;

               9.

               ugotavlja, da so bile mnoge agencije tarča kritik, ker niso spoštovale pravil za javna naročila, Finančne uredbe, Kadrovskih predpisov ipd., in opozarja na resnost te težave; meni, da je glavni razlog za takšno stanje dejstvo, da je večina predpisov, tudi Finančna uredba, sestavljenih za večje institucije, večina manjših agencij pa nima kritične mase, ki bi jim omogočala izpolnjevanje predpisanih zahtev; zato poziva Komisijo, naj poišče hitro rešitev in poveča učinkovitost z združitvijo upravnih funkcij različnih agencij, s čimer bi bila dosežena potrebna kritična masa (pri tem je treba upoštevati tudi potrebne spremembe v osnovnih predpisih, ki urejajo delovanje agencij in njihovo proračunsko samostojnost), ali pa obvezno pripravi osnutek specifičnih predpisov za agencije (zlasti izvedbena pravila za agencije), ki bi omogočali popolno izpolnjevanje zahtev;

               10.

               zahteva, da Komisija pri pripravi predhodnega predloga proračuna upošteva, kako so posamezne agencije izvrševale proračun v prejšnjih letih, še posebej v letu n-1, in na podlagi tega ustrezno revidira proračun, ki ga zahteva agencija; poziva svoj pristojni odbor, naj spoštuje revizijo in – če tega ne bo storila Komisija – sam revidira zadevni proračun na realistično raven, ki ustreza zmožnostim črpanja sredstev in izvrševanja zadevne agencije;

               11.

               opozarja na svoj sklep v zvezi z razrešnico za proračunsko leto 2005, v katerem je Komisijo pozval, naj vsakih pet let predloži študijo o dodani vrednosti za vse agencije; poziva ustrezne institucije, naj v primeru negativne ocene o dodani vrednosti agencije sprejmejo vse potrebne ukrepe, tako da spremenijo mandat zadevne agencije ali pa jo zaprejo; ugotavlja, da Komisija v letu 2007 ni opravila niti enega ocenjevanja; vztraja pri tem, da mora Komisija pred podelitvijo razrešnice za proračunsko leto 2007 predložiti vsaj pet takšnih ocen, začenši z najstarejšimi agencijami;

               12.

               meni, da je treba čim prej upoštevati priporočila Računskega sodišča in uskladiti raven subvencij, izplačanih agencijam, z dejanskimi finančnimi potrebami; prav tako meni, da je treba predloge sprememb k splošni Finančni uredbi vnesti tudi v okvirne finančne uredbe in posebne finančne uredbe agencij;

         Predstavitev podatkov iz poročil

               13.

               ugotavlja, da agencije nimajo enotnega pristopa glede predstavitve svojih dejavnosti med obravnavanim proračunskim letom, predstavitve računov in poročil o proračunskem in finančnem upravljanju ter vprašanja, ali bi moral direktor agencije pripraviti izjavo o zanesljivosti; ugotavlja, da nekatere agencije ne razlikujejo jasno med (a) predstavitvijo delovanja agencije javnosti in (b) tehničnim poročanjem o proračunskem in finančnem upravljanju;

               14.

               ugotavlja, da v veljavnih navodilih Komisije za pripravo letnih poročil o dejavnosti ni izrecne zahteve, da mora agencija pripraviti izjavo o zanesljivosti, vendar je kljub temu veliko direktorjev agencij pripravilo takšno izjavo za leto 2006, pri čemer eden od primerov vključuje pomemben pridržek;

               15.

               opozarja na odstavek 26 svoje resolucije z dne 12. aprila 2005 (7), v katerem so direktorji agencij pozvani, da od zdaj naprej k letnemu poročilu o dejavnosti, predstavljenemu skupaj s finančnimi podatki in podatki o upravljanju, priložijo izjavo o zanesljivosti glede zakonitosti in pravilnosti poslovanja, ki je podobna izjavam, ki jih podpišejo generalni direktorji Komisije;

               16.

               poziva Komisijo, da v skladu s tem spremeni veljavna navodila za agencije;

               17.

               poleg tega predlaga, da bi si morala Komisija skupaj z agencijami prizadevati za oblikovanje usklajenega modela, ki bi ga uporabljale vse agencije ter vsi decentralizirani organi in bi jasno razlikoval med

                           —

                           letnim poročilom, namenjenim splošnemu bralcu, o poslovanju, delu in dosežkih organa,

                           —

                           finančnimi izkazi in poročilom o izvrševanju proračuna,

                           —

                           poročilom o dejavnosti v skladu s poročili o dejavnosti generalnih direktorjev Komisije,

                           —

                           izjavo o zanesljivosti, ki jo podpiše direktor organa, skupaj z vsemi pridržki ali pripombami, za katere meni, da je treba nanje opozoriti organ za podelitev razrešnice;

         Splošne ugotovitve Računskega sodišča

               18.

               je seznanjen z ugotovitvijo Računskega sodišča (letno poročilo, odstavek 10.29 (8), da črpanje subvencij, ki jih Komisija izplačuje iz proračuna Skupnosti, ne poteka na osnovi ustrezno utemeljenih ocen denarnih potreb agencij, ter da to v povezavi z izdatnimi prenosi sredstev povzroča, da imajo zaradi tega agencije veliko likvidnih sredstev na računu; seznanjen je tudi s priporočilom Računskega sodišča, da bi morala biti raven izplačanih subvencij agencijam v skladu z njihovimi resničnimi denarnimi potrebami;

               19.

               ugotavlja, da 14 agencij konec leta 2006 še ni izvajalo računovodskega sistema ABAC (letno poročilo, opomba odstavka 10.31);

               20.

               upošteva pripombo sodišča (letno poročilo, odstavek 1.25) glede vračunanih stroškov za neizkoriščeni dopust, ki so jih obračunale nekatere agencije; opozarja, da je Računsko sodišče podalo izjavo o zanesljivosti v primeru treh agencij (Evropski center za razvoj poklicnega usposabljanja (CEDEFOP), Evropska policijska akademija (CEPOL) in Evropska agencija za železniški promet) za proračunsko leto 2006 (2005: CEDEFOP, Evropska agencija za varnost hrane, Evropska agencija za obnovo);

         Notranja revizija

               21.

               opozarja, da je skladno s členom 185(3) Finančne uredbe notranji revizor Komisije tudi notranji revizor regulativnih agencij, ki prejemajo nepovratna sredstva iz proračuna EU; poudarja, da notranji revizor poroča upravnemu odboru in direktorju vsake agencije;

               22.

               opozarja na pridržek notranjega revizorja v letnem poročilu o dejavnosti za leto 2006, ki pravi:
               „Notranji revizor Komisije ne more zadovoljivo izpolnjevati svoje obveznosti notranjega revizorja organov Skupnosti iz člena 185 Finančne uredbe zaradi pomanjkanja osebja.“;

               23.

               vendar upošteva pripombo notranjega revizorja v njegovem poročilu o dejavnostih za leto 2006, da se bo od leta 2007 za vse delujoče regulativne agencije vsako leto opravljala notranja revizija z dodatnim osebjem, ki ga je službi za notranjo revizijo odobrila Komisija;

               24.

               ugotavlja naraščajoče število regulativnih in izvajalskih agencij ter skupnih podjetij, ki jih mora služba za notranjo revizijo revidirati v skladu s členom 185 Finančne uredbe; poziva Komisijo, naj pristojni odbor obvesti, ali bo imela služba za notranjo revizijo v prihodnjih letih na voljo dovolj osebja za izvajanje letne revizije vseh takih organov;

               25.

               ugotavlja, da člen 72(5) Uredbe (ES, Euratom) št. 2343/2002 zahteva, da vsaka agencija organu za razrešnice in Komisiji vsako leto predloži poročilo, ki ga pripravi njen direktor, v katerem so povzeti število in vrsta notranjih revizij, ki jih je opravil notranji revizor, njegova priporočila in ukrepi, ki so bili sprejeti v zvezi s temi priporočili; poziva agencije, naj navedejo, ali se to izvaja, in če se, na kak način;

               26.

               je seznanjen s predlogom, ki ga je 14. septembra 2006 notranji revizor podal pristojnemu odboru Parlamenta v zvezi z zmožnostjo agencij, da opravijo notranje revizije, zlasti v povezavi z manjšimi agencijami, in sicer v zvezi s tem, da morajo imeti manjše agencije pooblastilo za nakup storitev notranje revizije v zasebnem sektorju;

         Ocenjevanje agencij

               27.

               opozarja na skupno izjavo Parlamenta, Sveta in Komisije (9), dogovorjeno na usklajevanju pred Ekonomsko-finančnim svetom za proračun 13. julija 2007, ki zahteva (i) seznam agencij, ki jih Komisija namerava oceniti, in (ii) seznam že ocenjenih agencij, skupaj s povzetkom pomembnejših ugotovitev;

         Disciplinski postopki

               28.

               ugotavlja, da imajo posamezne agencije zaradi svoje velikosti težave pri ustanavljanju ad hoc disciplinskih komisij, ki jih sestavlja osebje iz ustreznih kariernih razredov, in da preiskovalni in disciplinski urad Komisije (IDOC) ni pristojen za agencije; poziva agencije, naj premislijo o medagencijski disciplinski komisiji;

         Osnutek Medinstitucionalnega sporazuma

               29.

               opozarja na osnutek Medinstitucionalnega sporazuma o skupnem okviru za evropske regulativne agencije, ki ga je predložila Komisija (KOM(2005) 59), katerega namen je oblikovanje horizontalnega okvira za oblikovanje, strukturo, delovanje, ocenjevanje in nadzor evropskih regulativnih agencij; ugotavlja, da osnutek predstavlja koristno pobudo pri prizadevanju za racionalizacijo ustanavljanja in vodenja agencij; upošteva izjavo Komisije v zbirnem poročilu 2006 (odstavek 3.1, KOM(2007) 274), da so bile razprave o zadevi obnovljene na zasedanju Sveta ob koncu leta 2006, čeprav je napredek pri pogajanjih po objavi osnutka zastal; obžaluje, da pri sprejemanju ni bilo mogoče doseči napredka;

               30.

               zato pozdravlja zavezanost Komisije, da v letu 2008 pripravi sporočilo o prihodnosti regulativnih agencij;

         Agencije, ki se financirajo iz lastnih sredstev

               31.

               opozarja, da direktorjema dveh agencij, ki se financirata iz lastnih sredstev, razrešnico podeli upravni odbor; ugotavlja, da imata obe agenciji zbrane visoke presežke iz prihodkov od nadomestil, ki so bili preneseni iz prejšnjih let:

                           —

                           Urad za usklajevanje na notranjem trgu, denarna sredstva in njihovi ustrezniki: 281 milijonov EUR (10),

                           —

                           Urad Skupnosti za rastlinske sorte, denarna sredstva in njihovi ustrezniki: 18 milijonov EUR (11);

         Posebni vidiki

               32.

               ugotavlja opažanje Računskega sodišča v svojem poročilu za leto 2006, da je direktor v letu 2006 podpisal 19 sklepov, s katerimi je odobril za približno 880 000 EUR proračunskih prenosov med posameznimi členi v poglavjih, in da upravni odbor v nasprotju z določbami Finančne uredbe ni prejel zahtevanih informacij, s tem pa proračunsko načelo specifikacije ni bilo dosledno upoštevano;

               33.

               iz letnih računovodskih izkazov agencije (izkaz realizacije proračuna) ugotavlja, da je bil pozitivni saldo v višini 378 878,09 EUR iz leta 2005 povrnjen Komisiji leta 2006, in da bo dodatni znesek v višini 170 095,07 EUR povrnjen za proračunsko leto 2006;

               34.

               ugotavlja, da bilanca stanja za leto 2006 vseeno vključuje postavko za akumuliran presežek v višini 1 820 135,58 EUR;

               35.

               ugotavlja, da je bilo v letu 2006 od 59 zaposlenih 26 ljudi ene nacionalnosti;

               36.

               meni, da igra Agencija pomembno vlogo pri širjenju najboljše prakse preprečevanja na nacionalni, regionalni in lokalni ravni, ter tako spodbuja varstvo pri delu in zdravje v EU; ponovno čestita Agenciji za opravljeno delo, saj še naprej vztrajno in zelo kakovostno izpolnjuje naloge, ki so ji bile zaupane.

      (1)  UL C 261, 31.10.2007, str. 26.

      (2)  UL C 309, 19.12.2007, str. 62.

      (3)  UL L 248, 16.9.2002, str. 1.

      (4)  UL L 216, 20.8.1994, str. 1.

      (5)  UL L 357, 31.12.2002, str. 72.

      (6)  UL L 187, 15.7.2008, str. 114.

      (7)  Resolucija Evropskega parlamenta s pripombami, ki spremljajo sklep o razrešnici direktorju Evropske agencije za varnost in zdravje pri delu glede izvrševanja proračuna za proračunsko leto 2003 (UL L 196, 27.7.2005, str. 87).

      (8)  UL C 273, 15.11.2007, str. 1.

      (9)  Dokument Sveta DS 605/1/07 rev 1.

      (10)  Vir: Poročilo o letnih računovodskih izkazih Urada za usklajevanje na notranjem trgu za proračunsko leto 2006 z odgovori Urada (UL C 309, 19.12.2007, str. 141).

      (11)  Vir: Poročilo o letnih računovodskih izkazih Urada Skupnosti za rastlinske sorte za proračunsko leto 2006 z odgovori Urada (UL C 309, 19.12.2007, str. 135).


title: Sklep Komisije z dne 26. junija 1997 o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Gruzijo na drugi strani, sklenjenim v imenu Evropske skupnosti za premog in jeklo in Evropske skupnosti za atomsko energijo

text:
Pomembno pravno obvestilo

|

31997D0630

Uradni list L 262 , 24/09/1997 str. 0006 - 0006

		Sklep Komisijez dne 26. junija 1997o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Gruzijo na drugi strani, sklenjenim v imenu Evropske skupnosti za premog in jeklo in Evropske skupnosti za atomsko energijo(97/630/ESPJ, Euratom)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti za premog in jeklo, zlasti njenega člena 95(1),ob upoštevanju Pogodbe o ustanovitvi Evropske skupnosti za atomsko energijo, zlasti njenega člena 101(2),ker je, dokler ne začne veljati sporazum o partnerstvu in sodelovanju, podpisan v Luksemburgu 22. aprila 1996, treba sprejeti Začasni trgovinski sporazum, podpisan v Tbilisiju 5. oktobra 1996 med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Gruzijo na drugi strani;ker je sprejetje Začasnega trgovinskega sporazuma nujno za doseganje ciljev Skupnosti iz členov 2 in 3 Pogodbe o ustanovitvi Evropske skupnosti za premog in jeklo in ker Pogodba ne ureja vseh primerov iz tega sklepa;po razpravi s Posvetovalnim odborom in potem, ko je Svet 29. aprila 1997 dal soglasje,SKLENILA:Člen 1Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Gruzijo na drugi strani s Protokolom in izjavami se potrdi v imenu Evropske skupnosti za premog in jeklo in Evropske skupnosti za atomsko energijo.Besedila začasnega trgovinskega sporazuma, protokola in izjav so priloga temu sklepu [1].Člen 2Predsednik Komisije v imenu Evropske skupnosti za premog in jeklo ter Evropske skupnosti za atomsko energijo opravi notifikacijo, v skladu s členom 32 Začasnega trgovinskega sporazuma.V Bruslju, 26. junija 1997Za KomisijoJacques SanterPredsednik[1] UL L 129, 21.5.1997, str. 23.--------------------------------------------------


title: Sklep Evropske centralne banke (EU) 2015/2330 z dne 4. decembra 2015 o spremembi Sklepa ECB/2014/53 o odobritvi obsega izdaje kovancev v letu 2015 (ECB/2015/41)

text:
               12.12.2015

               SL

               Uradni list Evropske unije

               L 328/119

         SKLEP EVROPSKE CENTRALNE BANKE (EU) 2015/2330
   z dne 4. decembra 2015
   o spremembi Sklepa ECB/2014/53 o odobritvi obsega izdaje kovancev v letu 2015 (ECB/2015/41)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti člena 128(2) Pogodbe,
   ob upoštevanju naslednjega:

               (1)

               Evropska centralna banka (ECB) ima od 1. januarja 1999 izključno pravico, da odobri količino kovancev, ki jih izdajo države članice, katerih valuta je euro.

               (2)

               ECB je na podlagi ocen povpraševanja po eurokovancih v letu 2015, ki so ji jih predložile države članice, katerih valuta je euro, odobrila skupen obseg eurokovancev, namenjenih za obtok, in zbirateljskih eurokovancev, ki niso namenjeni za obtok, za leto 2015 v Sklepu ECB/2014/53 (1).

               (3)

               Grško ministrstvo za finance je 1. oktobra 2015 zaprosilo, da se obseg eurokovancev, ki jih Grčija lahko izda v letu 2015, poveča s 13,3 milijona EUR na 52,7 milijona EUR, da bi se lahko odzvali na nepričakovano povečanje povpraševanja po kovancih.

               (4)

               ECB je zgoraj navedeni prošnji za povečanje obsega eurokovancev, namenjenih za obtok, ki jih Grčija lahko izda v letu 2015, ugodila.

               (5)

               Belgijsko ministrstvo za finance je 2. oktobra 2015 zaprosilo, da se obseg eurokovancev, ki jih Belgija lahko izda v letu 2015, poveča z 0,8 milijona EUR na 65,8 milijona EUR, da bi se lahko odzvali na nepričakovano povečanje povpraševanja po kovancih.

               (6)

               ECB je zgoraj navedeni prošnji za povečanje obsega eurokovancev, namenjenih za obtok, ki jih Belgija lahko izda v letu 2015, ugodila.

               (7)

               Zato je treba Sklep ECB/2014/53 ustrezno spremeniti –

         SPREJEL NASLEDNJI SKLEP:
   Člen 1
   Sprememba
   Tabela v členu 1 Sklepa ECB/2014/53 se nadomesti z naslednjo:

                  (v milijonih EUR)

                  Izdaja kovancev, namenjenih za obtok, in izdaja zbirateljskih kovancev (niso namenjeni za obtok) v letu 2015

                  Belgija

                  65,8

                  Nemčija

                  529,0

                  Estonija

                  10,3

                  Irska

                  39,0

                  Grčija

                  52,7

                  Španija

                  301,4

                  Francija

                  230,0

                  Italija

                  41,5

                  Ciper

                  10,0

                  Litva

                  120,7

                  Luksemburg

                  45,0

                  Malta

                  8,7

                  Nizozemska

                  52,5

                  Latvija

                  30,6

                  Avstrija

                  248,0

                  Portugalska

                  30,0

                  Slovenija

                  13,0

                  Slovaška

                  13,4

                  Finska

                  60,0“

   Člen 2
   Začetek učinkovanja
   Ta sklep začne učinkovati na dan, ko so o njem uradno obveščeni naslovniki.
   Člen 3
   Naslovniki
   Ta sklep je naslovljen na države članice, katerih valuta je euro.

      V Frankfurtu na Majni, 4. decembra 2015

            Predsednik ECB

         Mario DRAGHI

      (1)  Sklep ECB/2014/53 z dne 11. decembra 2014 o odobritvi obsega izdaje kovancev v letu 2015 (UL L 365, 19.12.2014, str. 163).


title: Odločba Sodišča (EU) 2016/2386 z dne 20. septembra 2016 o pravilih o varnosti za podatke ali dokazila, predložena Splošnemu sodišču v skladu s členom 105 Poslovnika Splošnega sodišča

text:
               24.12.2016

               SL

               Uradni list Evropske unije

               L 355/5

         ODLOČBA SODIŠČA (EU) 2016/2386
   z dne 20. septembra 2016
   o pravilih o varnosti za podatke ali dokazila, predložena Splošnemu sodišču v skladu s členom 105 Poslovnika Splošnega sodišča
   SODIŠČE –
   na podlagi svojega poslovnika in zlasti njegovega člena 190a(5),
   ob upoštevanju naslednjega:

               (1)

               V skladu s členom 105(1) in (2) Poslovnika Splošnega sodišča lahko glavna stranka v sporu prostovoljno ali na podlagi pripravljalnega ukrepa Splošnega sodišča predloži podatke ali dokazila, ki se nanašajo na varnost Evropske unije ali varnost ene ali več njenih držav članic ali na vodenje njihovih mednarodnih odnosov. Odstavki od 3 do 10 tega člena določajo postopkovno ureditev, ki se uporablja za take podatke ali dokazila.

               (2)

               Ob upoštevanju občutljivosti in zaupnosti zadevnih podatkov ali dokazil je za izvajanje ureditve, določene s členom 105 Poslovnika Splošnega sodišča, potrebna vzpostavitev ustreznega varovalnega instrumenta, da se tem podatkom ali dokazilom zagotovi visoka raven varstva.

               (3)

               Zato se mora varovalni instrument uporabljati za vse podatke ali dokazila, predložena v skladu s členom 105(1) oziroma (2) navedenega poslovnika, ki so tajni podatki Evropske unije ali za katere je glavna stranka, ki jih je predložila, navedla, da bi njihovo posredovanje nasprotni glavni stranki lahko ogrozilo varnost Unije ali varnost ene ali več njenih držav članic ali vodenje njihovih mednarodnih odnosov, čeprav ti podatki ali dokazila niso tajni podatki Evropske unije.

               (4)

               Za zagotovitev visoke ravni varstva tem podatkom ali dokazilom se temeljna načela in minimalni standardi varovanja navedenih podatkov ali dokazil zgledujejo po tistih načelih in standardih, ki se uporabljajo za varstvo podatkov stopnje tajnosti SECRET UE/EU SECRET v skladu s predpisi institucij Unije na področju varovanja tajnih podatkov Evropske unije, zlasti tistih, ki so jih sprejeli Svet Evropske unije, Evropski parlament in Evropska komisija.

               (5)

               Podatki ali dokazila, ki so predložena v skladu s členom 105(1) oziroma (2) Poslovnika Splošnega sodišča, so na Sodišču Evropske unije označena s posebno oznako, imenovano „FIDUCIA“, ki določa varnostno ureditev, ki se zanje uporablja ves čas postopka pred Splošnim sodiščem in v primeru pritožbe pred Sodiščem. Označitev z oznako FIDUCIA in odprava te oznake ne vplivata na določanje stopnje tajnosti informacij, ki so bile posredovane Splošnemu sodišču.

               (6)

               Dostop do informacij FIDUCIA se zagotovi ob spoštovanju načela potrebe po seznanitvi –

         ODLOČI:
   Člen 1
   Opredelitve
   V tej odločbi pomeni:

               (a)

               „varnostni organ“ organ, odgovoren za varnost Sodišča Evropske unije, ki ga je zadnjenavedeno za to imenovalo in ki lahko v celoti ali deloma prenese opravljanje nalog, določenih s to odločbo;

               (b)

               „služba FIDUCIA“ službo Sodišča Evropske unije, ki zagotavlja delo z informacijami FIDUCIA;

               (c)

               „imetnik podatkov“ ustrezno pooblaščenega posameznika, za katerega je ugotovljeno, da mora biti seznanjen z zadevnimi podatki, ter ki razpolaga z informacijo FIDUCIA in je zato odgovoren za njeno varovanje;

               (d)

               „dokument“ vse informacije, ne glede na njihovo fizično obliko ali značilnosti;

               (e)

               „informacija“ vsako pisno ali ustno informacijo, ne glede na vrsto nosilca ali avtorja;

               (f)

               „tajni podatek Evropske unije“ (tajni podatek EU) vsako informacijo ali material z oznako stopnje tajnosti Evropske unije v skladu s pravili, ki se uporabljajo v institucijah Unije na tem področju, ki ima eno od teh stopenj tajnosti:

                           —

                           TRÈS SECRET UE/EU TOP SECRET,

                           —

                           SECRET UE/EU SECRET,

                           —

                           CONFIDENTIEL UE/EU CONFIDENTIAL,

                           —

                           RESTREINT UE/EU RESTRICTED.

               (g)

               „informacija FIDUCIA“ vsako informacijo, ki je označena z oznako FIDUCIA;

               (h)

               „delo“ z informacijo FIDUCIA vse možne dejavnosti, v katere so vključene informacije FIDUCIA med postopkom pred Sodiščem. Zajema njihovo vpisovanje, vpogled vanje, njihovo ustvarjanje, kopiranje, hrambo, vrnitev in uničenje.

         Člen 2
   Predmet in področje uporabe
   1.   V tej odločbi so določena temeljna načela in minimalni standardi varovanja informacij FIDUCIA v okviru postopka pred Sodiščem.
   2.   Ta temeljna načela in minimalni standardi varovanja veljajo za vse informacije FIDUCIA in za vsako vrsto uporabe, pisne ali ustne, ter za kopije teh informacij, ki so po potrebi narejene v skladu s pravili o varnosti, določenimi v tej odločbi.
   Člen 3
   Način vložitve in vrnitve
   Za izvedbo ureditve, določene s to odločbo:

               —

               glavna stranka obvesti sodno tajništvo Splošnega sodišča o dnevu vložitve podatkov ali dokazil v skladu s členom 105(1) oziroma (2) Poslovnika Splošnega sodišča,

               —

               glavna stranka mora v spremstvu predstavnika sodnega tajništva Splošnega sodišča vložiti podatke ali dokazila v skladu s členom 105(1) oziroma (2) navedenega poslovnika v službi FIDUCIA med uradnimi urami sodnega tajništva,

               —

               če glavna stranka, ki je predložila podatke ali dokazila v skladu s členom 105(1) oziroma (2) Poslovnika Splošnega sodišča, ne dovoli njihovega posredovanja na podlagi člena 105(4) navedenega poslovnika, mora te podatke ali dokazila prevzeti v službi FIDUCIA ob prisotnosti predstavnika sodnega tajništva Splošnega sodišča takoj, ko so umaknjeni na podlagi člena 105(7) Poslovnika, ali po poteku roka iz člena 56, prvi odstavek, Statuta Sodišča Evropske unije, razen če je bila v tem roku vložena pritožba,

               —

               če je bila v roku iz člena 56, prvi odstavek, Statuta Sodišča Evropske unije vložena pritožba zoper odločbo Splošnega sodišča, se podatki ali dokazila, ki so bila v tej zadevi predložena v skladu s členom 105(1) oziroma (2) Poslovnika Splošnega sodišča, dajo na voljo Sodišču. Takoj ko je sodni tajnik Splošnega sodišča obveščen o obstoju te pritožbe, pošlje sodnemu tajniku Sodišča dopis, v katerem ga obvesti, da so zadevni podatki ali dokazila dani na voljo Sodišču. Sodni tajnik Splošnega sodišča hkrati obvesti varnostni organ, da morajo biti zadevni podatki ali dokazila dani na voljo Sodišču, ne da bi bili fizično premeščeni. Ta podatek zabeleži služba FIDUCIA. Glavna stranka, ki je predložila te podatke ali dokazila, mora te prevzeti v službi FIDUCIA ob prisotnosti predstavnika sodnega tajništva Sodišča takoj po vročitvi odločbe, s katero se pritožbeni postopek konča, razen če se zadeva vrne Splošnemu sodišču v razsojanje,

               —

               če se zadeva vrne Splošnemu sodišču v razsojanje, da Sodišče zadevne podatke ali dokazila na voljo Splošnemu sodišču takoj po vročitvi odločbe, s katero se pritožbeni postopek konča. Sodni tajnik Sodišča pošlje sodnemu tajniku Splošnega sodišča dopis, v katerem ga obvesti, da so zadevni podatki ali dokazila dani na voljo Splošnemu sodišču. Sodni tajnik Sodišča hkrati obvesti varnostni organ, da morajo biti zadevni podatki ali dokazila dani na voljo Splošnemu sodišču, ne da bi bili fizično premeščeni. Ta podatek zabeleži služba FIDUCIA. Glavna stranka, ki je predložila te podatke ali dokazila, mora te prevzeti v službi FIDUCIA ob prisotnosti predstavnika sodnega tajništva Splošnega sodišča takoj po poteku roka iz člena 56, prvi odstavek, Statuta Sodišča Evropske unije, razen če je bila v tem roku vložena pritožba.

         Člen 4
   Oznaka FIDUCIA
   1.   Oznako FIDUCIA podeli služba FIDUCIA vsem podatkom ali dokazilom, ki so predloženi v skladu s členom 105(1) oziroma (2) Poslovnika Splošnega sodišča.
   2.   Oznako FIDUCIA podeli služba FIDUCIA tudi vsaki informaciji, ki deloma ali v celoti povzema vsebino podatkov ali dokazil, predloženih v skladu s členom 105(1) oziroma (2) navedenega poslovnika, in vsaki kopiji takih podatkov ali dokazil.
   3.   Oznako FIDUCIA podeli služba FIDUCIA tudi dokumentom in vpisnikom, ki jih sestavi služba FIDUCIA na podlagi te odločbe in katerih nepooblaščeno razkritje bi lahko škodilo varnosti Unije ali varnosti ene ali več njenih držav članic ali vodenju njihovih mednarodnih odnosov.
   4.   Z oznako FIDUCIA se na viden način označijo vse strani in vsi nosilci informacij FIDUCIA.
   5.   Označitev z oznako FIDUCIA in odprava te oznake pod pogoji iz Priloge III ne vpliva na stopnjo tajnosti informacij, ki so bile predložene Splošnemu sodišču.
   Člen 5
   Varovanje informacij FIDUCIA
   1.   Varovanje informacij FIDUCIA je enakovredno varovanju tajnih podatkov EU SECRET UE/EU SECRET v skladu s pravili, ki se uporabljajo v institucijah Unije na področju varstva tajnih podatkov EU.
   2.   Imetnik katere koli informacije FIDUCIA je odgovoren za njeno varovanje v skladu s to odločbo.
   Člen 6
   Obvladovanje varnostnega tveganja
   1.   Za obvladovanje tveganja, povezanega z informacijami FIDUCIA, je predviden postopek analize tveganj, katerega cilj je določiti znana varnostna tveganja, določiti varnostne ukrepe za zmanjšanje takih tveganj na sprejemljivo raven v skladu s temeljnimi načeli in minimalnimi standardi iz te odločbe ter te ukrepe uporabljati. Varnostni organ učinkovitost takih ukrepov nenehno ocenjuje.
   2.   Varnostni ukrepi za varovanje informacij FIDUCIA med postopkom pred Sodiščem so sorazmerni zlasti z obliko zadevnih podatkov ali materialov in njihovim obsegom, krajem in strukturo prostorov službe FIDUCIA ter lokalno oceno nevarnosti zlonamernih in/ali kriminalnih dejavnosti, vključno z vohunstvom, sabotažo in terorizmom.
   3.   V notranjem načrtu za izredne razmere Sodišča Evropske unije je upoštevana potreba po varovanju informacij FIDUCIA v izrednih razmerah, da se prepreči nepooblaščeni dostop, razkritje ali izguba celovitosti podatkov ali njihova razpoložljivost.
   4.   V notranji načrt za izredne razmere Sodišča Evropske unije so vključeni preventivni in obnovitveni ukrepi, tako da so posledice velikih napak ali incidentov pri delu z informacijami FIDUCIA in njihovi hrambi čim manjše.
   Člen 7
   Varnostni ukrepi glede oseb
   1.   Dostop do informacij FIDUCIA se lahko odobri le osebam, ki:

               —

               imajo potrebo po seznanitvi,

               —

               so bile ob upoštevanju odstavka 2 tega člena pooblaščene za dostop do informacij FIDUCIA in

               —

               so bile poučene o svoji odgovornosti.

         2.   Šteje se, da so sodniki in generalni pravobranilci Sodišča zaradi svoje funkcije pooblaščeni za dostop do informacij FIDUCIA.
   3.   Postopek, katerega namen je ugotoviti, ali je uradnika ali drugega uslužbenca Sodišča Evropske unije ob upoštevanju njegove lojalnosti, vrednosti zaupanja in zanesljivosti mogoče pooblastiti za dostop do informacij FIDUCIA, je določen v Prilogi I.
   4.   Vse zadevne osebe se pouči o njihovi odgovornosti za varovanje informacij FIDUCIA v skladu s to odločbo, in sicer preden se jim odobri dostop do informacij FIDUCIA in nato v rednih presledkih, navedene osebe pa to tudi pisno potrdijo.
   Člen 8
   Fizična varnost
   1.   „Fizična varnost“ pomeni uporabo fizičnih in tehničnih zaščitnih ukrepov za preprečitev nepooblaščenega dostopa do informacij FIDUCIA.
   2.   Namen ukrepov fizične varnosti je preprečiti skrivne ali nasilne vdore vsiljivcem v prostore službe FIDUCIA, odvrniti, ovirati in odkriti nedovoljena dejanja ter omogočiti razločevanje med pooblaščenimi in nepooblaščenimi osebami za dostop do informacij FIDUCIA glede na potrebo po seznanitvi. Ti ukrepi se določijo na podlagi postopka obvladovanja tveganja.
   3.   Fizična varnost se uvede v prostorih službe FIDUCIA, kjer poteka delo z informacijami FIDUCIA in kjer se te informacije shranjujejo. Namen teh ukrepov je zagotoviti varovanje informacij FIDUCIA, ki je enakovredno varovanju tajnih podatkov EU SECRET UE/EU SECRET v skladu s pravili, ki se uporabljajo v institucijah Unije na področju varstva tajnih podatkov EU. Informacij FIDUCIA ni mogoče hraniti ali pregledovati zunaj prostorov službe FIDUCIA, ki so s tem namenom v varovanem območju.
   4.   Za varovanje informacij FIDUCIA se uporablja le oprema ali naprave, ki so v skladu s pravili, ki se uporabljajo v institucijah Unije na področju varstva tajnih podatkov EU.
   5.   Določbe za izvajanje tega člena so v Prilogi II.
   Člen 9
   Upravljanje informacij FIDUCIA
   1.   „Upravljanje informacij FIDUCIA“ je uporaba upravnih ukrepov za varovanje informacij FIDUCIA med postopkom pred Sodiščem in za nadzor nad temi informacijami, ki prispevajo k odvračanju in odkrivanju namernega in naključnega nepooblaščenega razkritja ali izgube takih informacij.
   2.   Ukrepi za upravljanje informacij FIDUCIA se nanašajo predvsem na vpisovanje, vpogled, ustvarjanje, kopiranje, shranjevanje, vrnitev in uničenje informacij FIDUCIA.
   3.   Služba FIDUCIA ob sprejemu informacij FIDUCIA in pred vsakršnim delom z njimi te informacije vpiše.
   4.   Varnostni organ redno pregleduje prostore službe FIDUCIA.
   5.   Določbe za izvajanje tega člena so v Prilogi III.
   Člen 10
   Varstvo informacij FIDUCIA, s katerimi delo poteka po elektronski poti
   1.   Komunikacijski in informacijski sistemi (računalniki in strojna oprema), ki se uporabljajo za delo z informacijami FIDUCIA, so v prostorih službe FIDUCIA. Ločeni so od vseh informacijskih omrežij.
   2.   Izvajajo se varnostni ukrepi za zaščito informacijske opreme, ki se uporablja za delo z informacijami FIDUCIA, tako da teh informacij ni mogoče nepooblaščeno razkriti zaradi nenamernega elektromagnetnega oddajanja (varnostni ukrepi, ki so enakovredni ukrepom za varstvo tajnih podatkov EU SECRET UE/EU SECRET v skladu s pravili, ki se uporabljajo v institucijah Unije na področju varstva tajnih podatkov EU).
   3.   Za komunikacijske in informacijske sisteme se opravi postopek akreditacije, ki jo podeli varnostni organ po tem, ko se prepriča, da so v skladu s pravili, ki se uporabljajo v institucijah Unije na področju varstva tajnih podatkov EU.
   4.   Določbe za izvajanje tega člena so v Prilogi IV.
   Člen 11
   Varnost v primeru zunanje intervencije
   1.   „Varnost v primeru zunanje intervencije“ je uporaba ukrepov, s katerimi se zagotovi, da izvajalci, ki morajo posredovati v okviru vzdrževanja komunikacijskih in informacijskih sistemov, ki so ločeni od informacijskega omrežja, ali v okviru intervencije, zaradi katere je treba informacije FIDUCIA nujno premestiti na varno mesto, varujejo informacije FIDUCIA.
   2.   Varnostni organ lahko izvajalcem, registriranim v državi članici, prepusti izvajanje nalog, ki na podlagi pogodbe pomenijo dostop do informacij FIDUCIA oziroma v zvezi s katerimi je potreben dostop do informacij FIDUCIA.
   3.   Varnostni organ pri dodeljevanju pogodb skrbi, da so izpolnjeni minimalni standardi varnosti, ki so določeni v tej odločbi in navedeni v pogodbi.
   4.   Osebje izvajalca lahko dostopa do informacij FIDUCIA šele po tem, ko jim je varnostni organ za ta namen izdal odobritev na podlagi varnostnega dovoljenja, ki ga izda nacionalni varnostni organ ali kateri koli drug pristojni varnostni organ v skladu z nacionalnimi predpisi.
   5.   Določbe za izvajanje tega člena so v Prilogi V.
   Člen 12
   Neobstoj digitalnega prenosa, posredovanja in izmenjave informacij FIDUCIA
   1.   Informacije FIDUCIA niso nikoli predmet digitalnega prenosa.
   2.   Sodišče informacij FIDUCIA ne posreduje niti institucijam, niti organom, uradom ali agencijam Unije, niti državam članicam, niti drugim strankam v sporu, niti tretjim osebam.
   Člen 13
   Kršitve varnosti in nepooblaščeno razkritje informacij FIDUCIA
   1.   Kršitev varstva tajnosti je posledica posameznikovega dejanja ali opustitve dejanja v nasprotju s pravili o varnosti iz te odločbe.
   2.   Do nepooblaščenega razkritja informacij FIDUCIA pride, če so te kot posledica kršitve varovanja tajnosti v celoti ali delno razkrite nepooblaščenim osebam oziroma osebam, za katere se ne šteje, da so pooblaščene.
   3.   O vseh kršitvah ali domnevnih kršitvah varnosti se nemudoma obvesti varnostni organ.
   4.   Če je bilo ugotovljeno ali če obstajajo utemeljeni razlogi za domnevo, da so bile informacije FIDUCIA nepooblaščeno razkrite ali izgubljene, varnostni organ ob tesnem sodelovanju s predsednikom in sodnim tajnikom Sodišča sprejme vse primerne ukrepe v skladu s predpisi ter:

               (a)

               o tem obvesti glavno stranko, ki je predložila zadevne podatke ali dokazila;

               (b)

               pristojnemu organu predlaga uvedbo upravne preiskave;

               (c)

               oceni morebitno škodo za varnost Unije ali za varnost ene ali več njenih držav članic ali za vodenje njihovih mednarodnih odnosov;

               (d)

               sprejme primerne ukrepe, da se kršitev ne bi ponovila, in

               (e)

               o sprejetih ukrepih obvesti pristojne organe.

         5.   Zoper vsakega posameznika, ki je odgovoren za kršitev pravil o varnosti iz te odločbe, se lahko uvede disciplinski postopek v skladu z veljavnimi predpisi. Zoper vsakega posameznika, ki je odgovoren za nepooblaščeno razkritje ali izgubo informacij FIDUCIA, se lahko uvede disciplinski in/ali sodni postopek v skladu z veljavnimi predpisi.
   Člen 14
   Organizacija varovanja pri Sodišču
   1.   Služba FIDUCIA zagotavlja izvajanje varovanja informacij FIDUCIA na podlagi te odločbe.
   2.   Varnostni organ je odgovoren za pravilno izvajanje te odločbe. Zato varnostni organ:

               (a)

               izvaja in redno preverja varnostno politiko Sodišča Evropske unije;

               (b)

               nadzira izvajanje te odločbe s strani službe FIDUCIA;

               (c)

               po potrebi naroča preiskave – pod pogoji iz člena 13 – dejanskega nepooblaščenega razkritja ali izgube oziroma suma nepooblaščenega razkritja ali izgube informacij FIDUCIA;

               (d)

               izvaja redne inšpekcijske preglede varnostne ureditve za varovanje informacij FIDUCIA v prostorih službe FIDUCIA.

         Člen 15
   Praktične določbe za izvajanje
   Varnostni organ s soglasjem sodnega tajnika Sodišča sprejme praktične določbe za izvajanje te odločbe.
   Člen 16
   Začetek veljavnosti
   Ta odločba začne veljati dan po objavi v Uradnem listu Evropske unije.

      V Luxembourgu, 20. septembra 2016.

            Sodni tajnik

         A. CALOT ESCOBAR

            Predsednik

         K. LENAERTS

      PRILOGA I

         VARNOSTNI UKREPI GLEDE OSEB

                  1.

                  V tej prilogi so določbe za izvajanje člena 7 te odločbe.

                  2.

                  Sodni tajnik Sodišča pripravi za svoje področje in v obsegu, ki je nujno potreben, seznam delovnih mest, na katerih je potreben dostop do informacij FIDUCIA in glede katerih se zato zahteva, da se uradnikom in drugim uslužbencem, ki zasedajo ta delovna mesta pri Splošnem sodišču, izda dovoljenje za dostop do informacij FIDUCIA.

                  3.

                  Za izdajo dovoljenja za dostop do informacij FIDUCIA služba FIDUCIA posreduje vprašalnik glede varnosti, ki ga je izpolnil zadevni uradnik ali drug uslužbenec, nacionalnemu varnostnemu organu države članice, katere državljan je zadevni uradnik ali drug uslužbenec, ali drugemu pristojnemu nacionalnemu organu, ki je določen v pravilih, ki se uporabljajo v institucijah Unije na področju varstva tajnih podatkov EU (v nadaljevanju: pristojni NVO), in zaprosi, naj se izvede varnostna preiskava za stopnjo tajnosti SECRET UE/EU SECRET.

                  4.

                  Pristojni NVO po opravljeni varnostni preiskavi, ki se izvede v skladu s predpisi, ki veljajo v zadevni državi članici, obvesti službo FIDUCIA o njenem izidu.

                  5.

                  Če je z varnostno preiskavo pristojnemu NVO zagotovljeno, da ni nobenih negativnih informacij, ki bi vzbudile dvome o tem, ali je posameznik lojalen, vreden zaupanja in zanesljiv, lahko pristojni organ za imenovanja (OI) zadevnemu posamezniku izda dovoljenje za dostop do informacij FIDUCIA.

                  6.

                  Če z varnostno preiskavo ni mogoče dobiti zagotovila iz odstavka 5, OI o tem uradno obvesti zadevnega posameznika. V tem primeru lahko služba FIDUCIA po navodilu OI zaprosi pristojni NVO za vsa dodatna pojasnila, ki jih ta lahko priskrbi skladno z nacionalnimi predpisi. Če je izid varnostne preiskave potrjen, se dovoljenje za dostop do informacij FIDUCIA ne izda.

                  7.

                  Dovoljenje za dostop do informacij FIDUCIA velja pet let. Dovoljenje se odvzame, če zadevna oseba zapusti delovno mesto, na katerem je potreben dostop do informacij FIDUCIA, ali če OI oceni, da so podani razlogi, ki upravičujejo odvzem dovoljenja.

                  8.

                  Dovoljenje za dostop do informacij FIDUCIA se lahko podaljša v skladu s postopkom iz odstavkov od 3 do 5.

                  9.

                  Služba FIDUCIA vodi evidenco dovoljenj za dostop do informacij FIDUCIA.

                  10.

                  Če služba FIDUCIA izve za informacije o nevarnosti, povezani s posameznikom, ki ima dovoljenje za dostop do informacij FIDUCIA, o tem obvesti pristojni NVO, OI pa lahko začasno prekliče dostop do informacij FIDUCIA ali odvzame dovoljenje za dostop do informacij FIDUCIA.

                  11.

                  V nujnih primerih lahko OI po posvetovanju s pristojnim NVO in ob upoštevanju izida predhodnih pregledov, s katerimi se preveri, da ni nobenih negativnih informacij, zadevnim uradnikom in drugim uslužbencem izda začasno dovoljenje za dostop do informacij FIDUCIA. To začasno dovoljenje je veljavno do konca postopka iz odstavkov od 3 do 5, vendar ne sme preseči obdobja šestih mesecev, ki začne teči z dnem vložitve predloga za izvedbo varnostne preiskave pri pristojnem NVO.

                  12.

                  Pred izdajo dovoljenja za dostop do informacij FIDUCIA so osebe, ki so za ta namen pridobile dovoljenje, vključene v izobraževanje, katerega cilj je, da se usposobijo za to, da prevzamejo odgovornost pri delu z informacijami FIDUCIA. Dovoljenje za dostop do informacij FIDUCIA postane veljavno šele po poteku tega izobraževanja in po pisnem sprejetju odgovornosti.

      PRILOGA II

         FIZIČNA VARNOST

      I.   UVOD

                  1.

                  V tej prilogi so določbe za izvajanje člena 8 te odločbe. Določa minimalne zahteve za fizično varovanje prostorov službe FIDUCIA, v katerih poteka delo z informacijami FIDUCIA in v katerih se te informacije shranjujejo.

                  2.

                  Namen ukrepov fizične varnosti je preprečiti nepooblaščeni dostop do informacij FIDUCIA:

                              (a)

                              z zagotovitvijo, da delo z informacijami FIDUCIA poteka na ustrezen način in da se te informacije ustrezno hranijo;

                              (b)

                              z omogočanjem ločevanja pooblaščenih in nepooblaščenih oseb za dostop do informacij FIDUCIA na podlagi načela potrebe po seznanitvi;

                              (c)

                              z odvračanjem, oviranjem in odkrivanjem nedovoljenih dejavnosti ter

                              (d)

                              s preprečevanjem ali zadrževanjem skrivnih ali nasilnih vdorov vsiljivcev v prostore službe FIDUCIA.

                  3.

                  Ukrepi fizične varnosti se izberejo na podlagi ocene nevarnosti za informacije FIDUCIA. Pri izbiri teh ukrepov se upoštevata kraj in struktura prostorov službe FIDUCIA. Varnostni organ določi stopnjo varnosti, ki jo je treba doseči za vsakega od teh ukrepov fizične varnosti:

                              (a)

                              pregrada varnostnega perimetra, ki ščiti meje območja, ki ga je treba zaščititi;

                              (b)

                              sistem odkrivanja vdorov, ki je povezan s centrom za varnost Sodišča Evropske unije;

                              (c)

                              sistem za nadzor vstopa, ki se izvaja z elektronskimi ali elektromehanskimi sredstvi in s katerim upravlja varnostno osebje;

                              (d)

                              usposobljeno in nadzorovano varnostno osebje, ki ima dovoljenje za dostop do informacij FIDUCIA;

                              (e)

                              sistem za videonadzor zaprtega kroga, s katerim upravlja varnostno osebje ter ki je povezan s sistemom odkrivanja vdorov in s sistemom nadzora vstopov;

                              (f)

                              varnostna razsvetljava, ki zagotavlja učinkovit neposreden nadzor ali nadzor prek sistema za videonadzor;

                              (g)

                              vsi drugi ustrezni fizični ukrepi, s katerimi naj bi se odvračal ali odkrival nepooblaščeni dostop ali s katerimi naj bi se preprečili vpogled, izguba ali poškodovanje informacij FIDUCIA.

            II.   PROSTORI ZA SHRANJEVANJE INFORMACIJ FIDUCIA IN VPOGLED VANJE

         Vzpostavitev fizično varovanih prostorov za shranjevanje in vpogled

                  4.

                  Vzpostavijo se prostori za shranjevanje informacij FIDUCIA in vpogled vanje. Informacije FIDUCIA se lahko hranijo in pregledujejo le v prostorih službe FIDUCIA, ki popolnoma ustrezajo pravilom, ki se uporabljajo v institucijah Unije na področju varstva tajnih podatkov EU.

                  5.

                  V teh prostorih se informacije FIDUCIA shranjujejo v blagajnah, ki tudi popolnoma ustrezajo pravilom, ki se uporabljajo v institucijah Unije na področju varstva tajnih podatkov EU.

                  6.

                  V prostore službe FIDUCIA ni mogoče vstopiti z nobenim komunikacijskim sistemom (telefon ali druga elektronska naprava).

                  7.

                  Sejna soba službe FIDUCIA je zaščitena pred prisluškovanjem. V njej se redno opravlja inšpekcijski nadzor elektronske varnosti.

         Dostop do prostorov za shranjevanje in vpogled

                  8.

                  Dostop do prostorov službe FIDUCIA se nadzoruje prek predprostora za identifikacijo, v katerem se opravlja video nadzor.

                  9.

                  Osebe, ki imajo dovoljenje za dostop do informacij FIDUCIA, in osebe, za katere se šteje, da imajo dovoljenje za dostop, lahko za vpogled v informacije FIDUCIA vstopajo v prostore službe FIDUCIA pod pogoji iz člena 7(1) in (2) te odločbe.

                  10.

                  Varnostni organ lahko v izrednih okoliščinah izda dovoljenje za vstop nepooblaščenim osebam, katerih posredovanje v prostorih službe FIDUCIA je nujno, vendar vstop v te prostore ne sme pomeniti dostopa do informacij FIDUCIA, ki so zaščitene pred vpogledom v blagajnah. Te osebe lahko vstopijo le ob spremstvu in pod stalnim nadzorom zaposlenega v službi FIDUCIA, ki ima dovoljenje za dostop do informacij FIDUCIA.

                  11.

                  Vsak vstop v prostore službe FIDUCIA se zabeleži v evidenco vstopov. Ta evidenca se vodi na delovni postaji, ki je v teh prostorih. Komunikacijski in informacijski sistem, ki se za to uporablja, mora biti v skladu z varnostnimi zahtevami iz člena 10 te odločbe in Priloge IV.

                  12.

                  Varnostni ukrepi, ki veljajo za pisno uporabo informacij FIDUCIA, veljajo tudi pri ustni uporabi teh informacij.

            III.   NADZOR NAD KLJUČI IN KOMBINACIJAMI, KI SE UPORABLJAJO ZA VAROVANJE INFORMACIJ FIDUCIA

                  13.

                  Varnostni organ določi postopke za ravnanje s ključi ter nastavitvami kombinacij za prostore službe FIDUCIA in blagajne. Takšni postopki varujejo pred nepooblaščenim dostopom.

                  14.

                  Nastavitve kombinacij si na pamet zapomni najmanjše mogoče število oseb, ki jih morajo poznati. Nastavitve kombinacij za blagajne, v katerih se shranjujejo informacije FIDUCIA, se spremenijo:

                              (a)

                              ob prejemu nove blagajne;

                              (b)

                              vedno ko se zamenja osebje, ki pozna kombinacijo;

                              (c)

                              ob vsakem nepooblaščenem razkritju ali sumu razkritja;

                              (d)

                              ob vsakem vzdrževanju ali popravilu ključavnice;

                              (e)

                              najmanj vsakih 12 mesecev.

                  15.

                  Tehnična oprema, ki je namenjena fizičnemu varovanju informacij FIDUCIA, ustreza pravilom, ki se uporabljajo v institucijah Unije na področju varstva tajnih podatkov EU. Za spoštovanje teh pravil je odgovoren varnostni organ.

                  16.

                  Tehnična oprema se redno inšpekcijsko pregleduje in vzdržuje. Vzdrževalna dela upoštevajo izid inšpekcijskih pregledov, da se zagotovi, da oprema še naprej deluje optimalno.

                  17.

                  Učinkovitost posameznih varnostnih ukrepov in celotnega varnostnega sistema se med vsakim inšpekcijskim pregledom ponovno oceni.

      PRILOGA III

         UPRAVLJANJE INFORMACIJ FIDUCIA

      I.   UVOD

                  1.

                  V tej prilogi so določbe za izvajanje člena 9 te odločbe. Določa upravne ukrepe za varovanje informacij FIDUCIA med postopkom pred Sodiščem ter za nadzor nad temi informacijami, ki prispevajo k odvračanju in odkrivanju namernega in naključnega nepooblaščenega razkritja ali izgube takih informacij.

            II.   VPISNIK INFORMACIJ FIDUCIA

                  2.

                  Vzpostavi se vpisnik informacij FIDUCIA. Ta vpisnik vodi služba FIDUCIA na delovni postaji, ki je v prostorih službe FIDUCIA. Komunikacijski in informacijski sistem, ki se uporablja za vodenje tega vpisnika, ustreza varnostnim zahtevam iz člena 10 te odločbe in Priloge IV.

            III.   VPIS INFORMACIJ FIDUCIA

                  3.

                  Za namene te odločbe vpis iz varnostnih razlogov (v nadaljevanju: vpis) pomeni uporabo postopkov, ki evidentirajo življenjski cikel informacije FIDUCIA, vključno z njenim uničenjem.

                  4.

                  Vpis informacij FIDUCIA opravlja služba FIDUCIA.

                  5.

                  Služba FIDUCIA avtomatično podeli oznako FIDUCIA podatkom ali dokazilom, predloženim v skladu s členom 105(1) oziroma (2) Poslovnika Splošnega sodišča. Služba FIDUCIA vpiše informacije FIDUCIA v vpisnik informacij FIDUCIA.

                  6.

                  Služba FIDUCIA pripravi poročilo, ki je priloženo vpisniku informacij FIDUCIA, in v njem navede okoliščine, v katerih je bila informacija prejeta. Informacija se nato obravnava na način, ki je določen v prejšnjem odstavku.

                  7.

                  Vpis informacije FIDUCIA, opravljen v skladu z odstavkoma 5 in 6, v vpisnik informacij FIDUCIA se opravi brez poseganja v postopkovni vpis, ki ga opravijo osebe iz sodnega tajništva, ki so pridobile dovoljenje za dostop do informacij FIDUCIA.

            IV.   UPRAVLJANJE INFORMACIJ FIDUCIA

         Oznaka

                  8.

                  Če je tajni podatek EU ali druga informacija, za katero je bilo navedeno, da bi njeno posredovanje lahko škodilo varnosti Unije ali varnosti ene ali več njenih držav članic ali vodenju njihovih mednarodnih odnosov, predložena v skladu s členom 105(1) oziroma (2) Poslovnika Splošnega sodišča, ji služba FIDUCIA podeli oznako FIDUCIA.

                  9.

                  Oznaka FIDUCIA je jasno in pravilno označena na vseh delih dokumenta, ne glede na to, ali so informacije v pisni, zvočni, elektronski ali kateri drugi obliki.

         Ustvarjanje informacije FIDUCIA

                  10.

                  Informacijo FIDUCIA, kot je opredeljena v členu 4(2) in (3) te odločbe, lahko ustvari le oseba, ki je pridobila dovoljenje za dostop do informacij FIDUCIA, ali oseba, za katero se šteje, da ima dovoljenje za dostop do informacij FIDUCIA.

                  11.

                  Vsako ustvarjeno informacijo FIDUCIA služba FIDUCIA vpiše v vpisnik informacij FIDUCIA.

                  12.

                  Za vsako ustvarjeno informacijo FIDUCIA se uporabljajo vsa pravila o delu z informacijami FIDUCIA, kot so določena v tej odločbi in njenih prilogah.

         Odprava oznake FIDUCIA

                  13.

                  Informacije FIDUCIA izgubijo svojo oznako v dveh primerih:

                              (a)

                              če glavna stranka, ki je predložila informacijo FIDUCIA, dovoli, da se ta informacija posreduje nasprotni glavni stranki, prvotno predložena informacija in vse informacije, ki so bile ustvarjene na podlagi te informacije, izgubijo svojo oznako FIDUCIA;

                              (b)

                              če se informacija FIDUCIA vrne glavni stranki, ki jo je predložila.

                  14.

                  Odpravo oznake FIDUCIA opravi služba FIDUCIA, ki to odpravo vpiše v vpisnik informacij FIDUCIA.

                  15.

                  Odprava oznake FIDUCIA ne pomeni preklica stopnje tajnosti za tajne podatke EU.

            V.   KOPIJE INFORMACIJ FIDUCIA

                  16.

                  Informacije FIDUCIA se ne kopirajo, razen če je to nujno potrebno. V tem primeru kopije naredi služba FIDUCIA, ki jih oštevilči in vpiše.

                  17.

                  Za kopije veljajo vsa pravila o varnosti, ki so določena v tej odločbi in njenih prilogah.

            VI.   UNIČENJE INFORMACIJ FIDUCIA

                  18.

                  Če se podatki ali dokazila, ki so bila predložena v skladu s členom 105(1) oziroma (2) Poslovnika Splošnega sodišča, vrnejo glavni stranki, ki jih je predložila, se uničijo vse informacije, ki deloma ali v celoti povzemajo vsebino teh podatkov ali dokazil, in vse kopije, če so bile narejene.

                  19.

                  Uničenje informacij FIDUCIA iz odstavka 18 opravi služba FIDUCIA na način, ki je v skladu s pravili, ki se uporabljajo v institucijah Unije na področju varstva tajnih podatkov EU, da se prepreči njihova delna ali popolna rekonstrukcija.

                  20.

                  Uničenje informacij FIDUCIA iz odstavka 18 se opravi ob navzočnosti priče, ki ima dovoljenje za dostop do informacij FIDUCIA.

                  21.

                  Služba FIDUCIA sestavi zapisnik o uničenju.

                  22.

                  Zapisnik o uničenju se priloži v vpisnik informacij FIDUCIA. Kopija zapisnika o uničenju se posreduje glavni stranki, ki je zadevni dokument predložila.

      PRILOGA IV

         VAROVANJE INFORMACIJ FIDUCIA, S KATERIMI DELO POTEKA PO ELEKTRONSKI POTI

                  1.

                  V tej prilogi so določbe za izvajanje člena 10 te odločbe.

                  2.

                  Delo z informacijami FIDUCIA lahko poteka le na elektronskih napravah (delovna postaja, tiskalniki, fotokopirni stroji), ki niso povezane z informacijskim omrežjem in ki so v prostorih službe FIDUCIA.

                  3.

                  Vse elektronske naprave, ki se uporabljajo za delo z informacijami FIDUCIA, ustrezajo pravilom, ki se uporabljajo v institucijah Unije na področju varstva tajnih podatkov EU. Varnost teh naprav je zagotovljena ves čas njihovega življenjskega cikla.

                  4.

                  Vse mogoče povezave z internetom in z drugimi napravami (LAN, WLAN, Bluetooth itd.) so trajno izklopljene.

                  5.

                  Delovne postaje so opremljene z ustrezno protivirusno zaščito. Za posodobitve protivirusne zaščite se uporablja CD-ROM ali USB ključ, ki je namenjen izključno temu.

                  6.

                  Spomini tiskalnikov in fotokopirnih strojev se izbrišejo pred vsakim vzdrževanjem.

                  7.

                  Za obravnavo zaprosil za izvedbo varnostne preiskave iz Priloge I se uporabljajo le šifrirni izdelki, ki so bili odobreni v skladu s pravili, ki se uporabljajo v institucijah Unije na področju varstva tajnih podatkov EU.

      PRILOGA V

         VARNOST V PRIMERU ZUNANJE INTERVENCIJE

                  1.

                  V tej prilogi so določbe za izvajanje člena 11 te odločbe.

                  2.

                  Izvajalci lahko dostopajo do informacij FIDUCIA le v okviru vzdrževanja komunikacijskih in informacijskih sistemov, ki so ločeni od informacijskega omrežja, ali v okviru intervencije, zaradi katere je treba informacije FIDUCIA nujno premestiti na varno mesto.

                  3.

                  Varnostni organ pripravi smernice glede zunanje intervencije, ki se nanašajo zlasti na varnostno dovoljenje osebja izvajalca in na vsebino pogodb iz te priloge.

                  4.

                  Dokumenti v zvezi s postopki javnega naročanja ter pogodba glede vzdrževanja komunikacijskih in informacijskih sistemov, ki so ločeni od informacijskega omrežja, so označeni z oznako FIDUCIA, če vsebujejo informacije, katerih nepooblaščeno razkritje bi lahko škodilo varnosti Unije ali varnosti ene ali več njenih držav članic ali vodenju njihovih mednarodnih odnosov. Priloga glede varnosti k tej pogodbi vsebuje določbe, ki izvajalcu nalagajo spoštovanje minimalnih standardov, določenih v tej odločbi. Kršitev teh minimalnih standardov lahko pomeni zadosten razlog za odpoved pogodbe.

                  5.

                  Pogodba, ki vključuje intervencijo, zaradi katere je treba informacije FIDUCIA nujno premestiti na varno mesto, določa število varnostnikov, ki morajo imeti varnostno dovoljenje. V njej niso določeni postopki, ki jih je treba izvesti. Ta pogodba ni označena z oznako FIDUCIA.

                  6.

                  Izvajalec ne more prenesti na podizvajalca izvedbe nalog, ki so opredeljene v javnem naročilu in v pogodbi, ki vključuje ali zahteva dostop do informacij FIDUCIA.